
Διαδικασία παραχώρησης της εκμετάλλευσης, συντήρησης 
και βελτίωσης των δασών που ανήκουν στο Δημόσιο και 
στα νομικά πρόσωπα του δημόσιου τομέα στους δασικούς 
συνεταιρισμούς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παρ. 5 του άρθρου 74 του 
Ν. 1541/1985 «Αγροτικές Συνεταιριστικές Οργανώσεις» 
(ΦΕΚ 68/Α/-18.4.85). ' 

• 2. Την 772/2.798 γνώμη της ΠΑΣΕΓΕΣ. 

3. Την με αριθμι.Τ 53/7.8.1985 απόφαση του Πρωθυ¬ 
πουργού «Ανάθεση αρμοδιοτήτων Υπουργού Γεωργίας στον 
Αναπληρωτή Υπουργό Γεωργίας Γεώργιο Μωραΐτη» (ΦΕΚ. 
487/τ.Β/7.8.1985). 

4. Την με αριθμ. 186/1986 γνωμοδότηση του Συμβουλίου 
της Επικράτειας, μετά από πρόταση του Υπουργού Αναπλη¬ 
ρωτή Γεωργίας, αποφασίζουμε : 

Άρθρο 1. 

Πρόγραμμα ή σχέδιο εκμετάλλευσης. 

1. Μέχρι τις 20 Οκτωβρίου κάθε έτους, η αρμόδια δασική 
υπηρεσία, ανακοινώνει με τοιχοκόλληση στο κατάστημά της 
και με έγγραφό της γνωρίζει προς τους Αγροτικούς Δασικούς 
Συνεταρισμούς (Α.Δ.Σ.) και την Ένωση Αγροτικών Συνε¬ 
ταιρισμών (Ε.Α.Σ.) του νομού,'το πρόγραμμα ή σχέδιο 
εκμετάλλευσης που θα εφαρμοσθεί το επόμενο έτος για κάθε 
ένα από τα δάση που ανήκουν στο Δημόσιο ή σε Νομικά 
Πρόσωπα του Δημοσίου Τομέα της παρ. 6 του άρθ. 1 του 
Ν. 1256/1982 (ΦΕΚ 65Α). 

2. Το πρόγραμμα ή σχέδιο εκμετάλλευσης κάθε δάσους, 
συντάσσεται με ευθύνη της δασικής υπηρεσίας στην αρμο¬ 
διότητα της οποίας ανήκει η διοίκηση και διαχείριση του 
δάσους, υπογράφεται από δασολόγο και θεωρείται από τον 
προϊστάμενο της δασικής υπηρεσίας. 

1° πρόγραμμα ή σχέδιο εκμετάλλευσης μπορεί να είναι 
διάρκειας ενός ή δύο διαχειριστικών ετών ή και να καλύπτει 
όλη τη χρονική διάρκεια που ισχύει η διαχειριστική έκθεση 
ή το διαχειριστικό (δασοπονικό) σχέδιο του δάσους. Το πρό¬ 
γραμμα αυτό καταρτίζεται με βάση τα στοιχεία της διαχει¬ 
ριστικής έκθεσης ή του διαχειριστικού σχεδίου ή των εγκε¬ 
κριμένων πινάκων υλοτομίας και περιγράφει τα όρια των υπό 
εκμετάλλευση τμημάτων ή συστάδων του δάσους, την έκταση 
αυτών, το είδος των υλοτομιών τη σειρά προτεραιότητας των 
υλοτομιών και την σειρά υλοτομίας των τμημάτων ή συστά¬ 
δων, το δίκτυο των μεταφορικών εγκαταστάσεων που υπάρχει 


ή πρέπει να κατασκευασθεί στη διάρκεια του προγράμματος 
με ευθύνη και δαπάνη του ιδιοκτήτη του δάσους,το λήμμα 
κατα δασοπονικό είδος που θα αποληφθείκαι τήν διάκρισή 
του κατά κατηγορίες δασικών προϊόντων με βάση τα στοιχεία 
της διαχειριστικής έκθεσης ή του διαχειριστικού σχεδίου ή 
και τα δελτία προσήμανσης των συστάδων. 

' Επίσης στο πρόγραμμα αναφέρετάι ο Δήμος ή τη Κοι¬ 
νότητα στα διοικητικά όρια της οποίας υπάγεται το δάσος 
και περιγράφονται και προσδιορίζονται τα τεχνικά και οικο¬ 
νομικά μεγέθη των δασοτεχνικών εργασιών συντήρησης και 
βελτίωσης των συστάδων για την καλύτερη λειτουργικότητα 
του δάσους και την ποιοτική του αναβάθμιση. 

Άρθρο 2. 

Ενέργειες Α.Δ.Σ.. 

1. Οι Α.Δ.Σ. σε προθεσμία ενός μηνός από τη γνωστοποί¬ 
ηση του προγράμματος και το αργότερο εντός του δευτέρου 
δεκαημέρου του μηνός Νοεμβρίου κάθε έτους, υποβάλλουν 
αίτηση παραχώρησης της εκμετάλλευσης του δάσους ή και 
αίτηση ανάληψης εργασιών συντήρησης και βελτίωσης του 
δάσους, όπως περιγράφονται στο πρόγραμμα ή σχέδιο εκ¬ 
μετάλλευσης.. 

2. Η αίτηση υποβάλλεται στην αρμόδια δασική υπηρεσία 

και σ' αυτή αναφέρονται ο συνολικός αριθμός των μελών 
του συνεταιρισμού, τα ενεργά από τα μέλη του, τα διατι¬ 
θέμενα μέσα παραγωγής-εκμετάλλευσης, η δυναμικότητα 
του συνεταιρισμού και το μέγεθος της δυνατότητς ανάληψης 
εργασιών συντήρησης και βελτίωσης του δάσους. ' 

.Η αίτηση αυτή συνοδεύεται από βεβαίωση της Ε.Α.Σ. 
του Νομού, για την ακρίβεια και επιβεβαίωση των στοι¬ 
χείων του αναφέρονται σ' αυτή. 

Άρθρο 3. 

Απόφαση -παραχώρησης της εκμετάλλευσης. 

1. Το πρώτο δεκαήμερο του Δεκεμβρίου η δασική υπη¬ 
ρεσία υποβάλλει τις αιτήσεις και συμβουλευτική πρόταση 
της Ε.Α.Σ., αν υπάρχει, στον Νομάρχη, ο οποίος αποφασίζει 
για την παραχώρηση της εκμετάλλευσης ή και την ανά¬ 
θεση εργασιών συντήρησης και βελτίωσης του συγκεκριμένου 
δάσους ή μόνο για τις τελευταίες αυτές (κατά το άρθρο 11 
του παρόντος διατάγματος) το αργότερο μέχρι τις 20 Δε¬ 
κεμβρίου. 

2. Ο Α.Δ.Σ. οφείλει, εντός προθεσμίας δέκα ημερών 
από την κοινοποίηση της απόφασης και πάντως πριν τις 
31 Ιανουάριου, να υπογράψει δήλωση αποδοχής της από¬ 
φασης παραχώρησης για όλα τα τμήματα ή τις συστάδες 
που του παραχωρήθηκε η εκμετάλλευση ή και η ανάθεση 
εργασιών συντήρησης και βελτίωσης του δάσους ή ενιαία 

ήλωση αποδοχής ανάλογα με τα οριζόμενα από την από¬ 
φαση της παραγρ. 1. 

Η δήλωση αποδοχής υπογράφεται από τον πρόεδρο του 
Συνεταιρισμού ή τον νόμιμο αναπληρωτή του. 

3. Η δασική υπηρεσία οφείλει να εγκαταστήσει, με σχε¬ 
τικό πρωτόκολλο τον Α.Δ.Σ. στο δάσος που του παραχωρή- 
θηκε η εκμιτάλλευση ή του ανατέθηκε και η εκτέλεση δασικών 
εργασιών συντήρησης και βελτίωσης εντός 15 ημερών από 
της υποβολής αίτησης εγκατάστασης και σε κάθε περί¬ 
πτωση εντός τριών (3)- μηνών από της υπογραφής της 
δήλωσης αποδοχής της προηγούμενης παραγράφου. 

Αν ο Α.Δ.Σ. δεν υπογράψει τη δήλωση της παρ. 2 εντός 
της οριζόμενης προθεσμίας ή δεν ζητήσει την εγκατάσταση 
εντός του χρόνου τιον τριών (3) μηνούν από της υπογραφής 
της κηρύσσεται έκπτωτος καε αποκλείεται για δύο χρόνια 
από το δικαίωμά παραχώρησης της εκμετάλλευσης δάσους. 

Στην περίπτωση αυτή η εκμετάλλευση του δάσους παρα- 
χώρείτάϊ 'σε άλλον Α.Δ.Σ. με την διαδικασία της παρ. 3 
του άρθρου 74 του Ν. 1541/1985 και των άρθρων 2 και 3 
του παρόντος. 

Άρθρο 4. 

Διάρκεια παραχώρησης - παράταση. 

Η διάρκεια της παραχώρησης της εκμετάλλευσης του 
δάσους ή της ανάθεσης εργασιών συντήρησης και βελτίωσης 
ορίζεται με την απόφαση του Νομάρχη της παρ. 1 του άρθρου 

Ο 

Ο. 

Παράταση για χρονικό διάστημα ίσο με το 1/2 του χρόνου 
διάρκειας της παραχώρησης ή της ανάθεσης των εργασιών 
συντήρησης και βελτίωσης, μπορεί να δοθεί με απόφαση του 
Νομάρχη, μόνο στην περίπτωση που ανεξάρτητα άπό τη 
θέληση του Συνεταιρισμού δεν πραγματοποιήθηκε η εκμετάλ¬ 
λευση του δάσους ή η εκτέλεση τα>ν εργασιών συντήρησης 
και βελτίωσης. 

Άρθρο 5. 

Εγκατάσταση Συνεταιρισμού - Εγγυήσεις. 

1. Η εγκατάσταση- τόυ Συν/σμού στο δάσος, το τμήμα 
ή την συστάδα για την πραγματοποίηση των εργασιών εκμε¬ 
τάλλευσής ή συντήρησης και βελτίωσης γίνεται σύμφωνα μέ τις 
διατάξεις της Δασικής Νομοθεσίας. 

II άδεια υλοτομίας του άρθρου 85 του Ν.Δ. 86/1969 
εκδίδεται από την δασική υπηρεσία με την υπογραφή του 
Πρωτοκόλλου εγκατάστασης χωρίς την καταβολή μισθώ¬ 
ματος για τά δημόσια δάση. 

2. Με την υπογραφή του πρωτοκόλλου εγκατάστασης 
στο τμήμα ή την συστάδα, ο Α.Δ.Σ. προσκομίζει στην δασική 
υπηρεσία εγγυητική επιστολή αναγνωρισμένης Τραπέζης 
ή γραμμάτιο τόυ Ταμείου Παρακατάθηκούν και Δανείων 
για την καλή εκτέλεση τών εργασιών. Η εγγυητική επιστολή 
θα καλύπτει ποσοστό 5% της αξίας των δασικών προϊόντων 
που θα παραχθούν από το τμήμα ή την συστάδα και ανα- 
φέρονται ενδεικτικά στη δήλωση αποδοχής της παρ. 2 του 
άρθρου 3. Η αξία των δασικών προϊόντων υπολογίζεται με 
βάση τις αγοραίες τιμές δασικών προϊόντων του ισχύοντος 
πίνακα διατιμήσεως. 

3. Η εγγυητική επιστολή για την καλή εκτέλεση επι- 
στρέφεται στον Συνεταιρισμό μετά την τελική επιθεώρηση 
του δάσους από την δασική υπηρεσία, εφόσον εξεπλήρωσε 
τις συλβατικές του υποχρεώσεις. 

Άρθρο 6. 

Καταμέτρηση προϊόντων. 

1. Επιτροπή που συγκροτείται με απόφαση του Δασάρχη 
και αποτελειται από δύο δασικούς υπαλλήλους και εκπρό¬ 
σωπο του Συνεταιρισμού προβαίνει στην καταμέτρηση των 
παραχθεντων δασικών προϊόντων μετά από αίτηση τόυ 
Συνεταιρισμού και συντάσσει δελτίο και προτόκκολο 
καταμέτρησης, στο. οποίο αναγράφονται για το τεχνικό 
ξύλο μεγάλων διαστάσεων οι αύξοντες αριθμοί των κορμο- 
τεμαχίων. 


2. Είναι δυνατό να γίνονται κατά την διάρκεια της εκμε¬ 
τάλλευσης του δάσους, τμήματος ή συστάδας μερικές κατα 
μετρήσεις. 

3. Η καταμέτρηση των δασικών προϊόντων γίνεται όταν 
αυτά έχουν μετατοπισθεί από το υλοτόμιο και είναι προ¬ 
σωρινά αποθηκευμένα στο δασόδρομο ή την κορμοπλατεία. 
Για το τεχνικό ξύλο μεγάλων διαστάσεων (βουβά) χρησι 
μοποιείται αριθμοσφύρα και είναι δυνατόν σε εξαιρετικές 
περιπτώσεις, όταν η καταμέτρηση δεν μπορεί να γίνει στο 
δασόδρομο ή δεν υπάρχει κορμοπλατέία να γίνεται η κατα¬ 
μέτρηση στο υλοτόμιο. 

Τα καυσόξυλα, το ξύλο θρυμματισμού και το τεχνικό 
ξύλο μικρών διαστάσεων (στρογγύλια) σε κάθε περίπτωση 
καταμετρούνται μετά την τεχνική στίβαξή τους στο δασό¬ 
δρομο ή την κορμοπλατεία. 

4. II διάθεση των δασικών προϊόντος γίνεται σύμφωνα με 
το Καταστατικό του συνεταιρισμού και τον εσωτερικό 
κανονισμό λειτουργίας του. 

5. Για την μεταφορά των δασικών προϊόντων από τον 
τόπο αποθήκευσης (δασόδρομο, κορμοπλατεία) στα κέντρα 
κατανάλωσης, απαιτείται άδεια αποκόμισης η οποία αντι¬ 
καθιστά το πρωτόκολλο εξελέγξεως του Δασικού Κώδικα 

(Ν.Δ. 86/1969 ΦΕΚ 7/Α/18.1.1969). 

■ Άρθρο 7. 

Αποδόσεις στο Κ.Τ.Γ.Κ. και Δασών και τους Δήμους και 
Κοινότητες - Άδεια αποκόμισης. 

1. Από τα ακαθάριστα έσοδα του Συνεταιρισμού που 
προέρχονται από την διάθεση προς εμπορία ή βιομηχανική 
μεταποίηση των δασικών προϊόντων από την εκμετάλλευση 
δημοσίων δασών αποδίδονται υπέρ : 

α) Του Κ.Τ.Γ.Κ. και Δασών : 

1. Για τα καυσόξυλα και το ξύλο θρυμματισμού ποσο¬ 
στό 5%. 

2. Για την τεχνική ξυλεία όλων των κατηγοριών 
ποσοστό 12%. 

β) Του Δήμου ή Κοινότητας στα διοικητικά όρια των 
οποίων υπάγεται το δάσος, το τμήμα ή η συστάδα ; 

Ι.'Για τα καυσόξυλα και το ξύλο θουμματισμού ποσοστό 

5 %· , 

2. Για την τεχνική ξυλεία όλων των κατηγοριών ποσοστό 

5%. 

2. Τα ποσοστά που αποδίδονται υπέρ του Κ.Τ.Γ.Κ. και 
Δασών μπορεί να μειώνονται κατά 5% μέχρι 25%, προκει- 
μένου να διευκολυνθεί η διαχείριση και η αξιοποίηση ορισμέ¬ 
νων δασών υποβαθμισμένων ή δασών των οποίων οι συν¬ 
θήκες εκμετάλλευσης είναι δυσμενείς και αντίξοες. 

Η αναπροσαρμογή γίνεται με απόφαση του Υπουργού 
Γεωργίας που εκδίδεται με πρόταση του οικείου Νομάρχη 
και εισήγηση του Νομαρχιακού Συμβουλίου. 

3. Όταν ο Συνεταιρισμός παραδίδει τα προϊόντα της 
εκμετάλλευσης του δάσους σε συνεταιριστικό εργοστάσιο 
που ο'ίδιος είναι μέτοχος, ο προσδιορισμός των υπέρ Κ.Τ.Γ.Κ. 
και Δασών και Ο.Τ.Α. ποσοστών, γίνεται με βάση τις αγο¬ 
ραίες τιμές κατά κατηγορία του ισχύοντος πίνακα διατι- 
μήσεο^ς. 

4. Η καταβολή των ανωτέρω ποσοστών υπέρ Κ.Τ.Γ.Κ. 
και Δασών και Ο.Τ.Α. "γίνεται μετά την σύνταξη τονν δελ¬ 
τίων και του πρωτοκόλλου καταμέτρησης και μετά τη διά¬ 
θεση των δασικών προϊόντων. 

II δασική υπηρεσία μετά την καταβολή των υπέρ Κ.Τ.Γ.Κ. 
και Δασών και Ο.Τ.Α, ποσοστών, την προσκόμιση των σχε¬ 
τικών αποδεικτικών καταθέσεως και την μετατόπιση ή 
μεταφορά των δασικών προϊόντων στο δασόδρομο ή την 
καρμοπλατεια του δάσους εκδίδει άδεια αποκόμισης των 
δασικών προϊόντων. 

. 5. Τα κατα την παρ. 1 του παρόντος άρθρου καταβαλ¬ 
λόμενα ποσόστά υπέρ Κ.Τ.Γ.Κ και Δασών μειώνονται κατά 
25% εφοσον ο Συνεταιρισμός εγκαθίσταται και πραγμα¬ 
τοποιεί τις υλοτομίες την χειμερινή περίοδο (Νοέμβριο- 
Μάρτιο) και για τις ποσότητες που παράχθηκαν την περίοδο 
αυτή. 

Άρθρο 8. 

Κάλυψη ατομικών αναγκών. . 

1. Ατομικές ανάγκες των κατοίκων του άρθρου. 168 
του Ν.Δ. 86/69 σε δασικά προϊόντα, μπορούν να καλύπτονται 
από την εκμετάλλευση των δασών που παραχωρούνται στους 
Αγροτικούς Δασικούς Συνεταιρισμούς. 

2. Η υποχρέωση της κάλυψης των αναγκών αυτών ανα¬ 
γράφεται στο πρόγραμμα εκμετάλλευσης της παρ. 2 του 
άρθρου 1 και περιλαμβάνεται στην απόφαση και τη δήλωση 
αποδοχής των παρ. 1 καί 2 του άρθρου 3 του παρόντος, όπου 
και προσδιορίζονται, οι ποσότητες κατά κατηγορία δασικού 
προϊόντος, που θα διατεθούν από κάθε τμήμα ή συστάδα 
για την κάλυψη των αναγκών της παρ. 1. 

3. Η δασική υπηρεσία, παραλαμβάνει από τον Συνεταιρισμό 
.τμηματικά ή συνολικά τα παραχθέντα για την κάλυψη των 
αναγκών της παρ. 1 του άρθρου αυτού δασικά προϊόντα και 
συντάσσεται πρωτόκκολο παράδοσης και παραλαβής, που 
υπογράφεται από τον Προϊστάμενο της δασικής υπηρεσίας ή 
εντεταλμένο απ’ αυτόν δασικό όργανο και τον Πρόεδρο του 
Συνεταιρισμού. 

4. Η διάθεση των δασικών προϊόντων στους δικαιούχους 
ατομικών αναγκών, γίνεται με ευθύνη της δασικής υπηρεσίας. 

5. Το τίμημα που καταβάλλει η δασική ύπήρεσία στο 
Συνεταιρισμό για τις' ποσότητες των προϊόντων που παρα 1 
λαμβάνονται με το πρωτόκκολο της παρ. 3 του παρόντος, 
καθορίζεται με απόφαση του αρμόδιου προϊσταμένου της 
δασικής υπηρεσίας. 

Το κατά μονάδα τεχνικής ξυλείας και καυσοξύλων ύψος 
του τιμήματος, δεμ μπορεί να είναι μικρότερο από την αντί¬ 
στοιχη δαπάνη παραγωγής, όπως αυτή προσδιορίζεται και 
ισχύει στο σύστημα της κρατικής εκμετάλλευσης δασών 
(άρθρο 137 του Ν.Δ. 86/1969 κάι του Π.Δ. 19.11.1928, 
ΦΕΚ 252/τ.Α'/30.11.1928). Με το ίδιο σύστημα προσδιο¬ 
ρίζεται και η αντιστοιχούσα στις παραδοτέες ποσότητες 
ασφαλιστική εισφορά που καταβάλλεται από τη δασική υπη¬ 
ρεσία για τήν ασφαλιστική, κάλυψη- των μελών του Συνεται¬ 
ρισμού. 

6. Για την εξυπηρέτηση αυτής της δαπάνης εγγράφεται 
κάθε χρόνο πίστωση στο Κ.Τ.Γ.Κ. και Δασών, και καλύπτεται 
με αντίστοιχη επιχορήγηση από τον Κρατικό Προϋπολο¬ 
γισμό. 

7. Ο Συνεταιρισμός δεν καταβάλλει για τα δασικά 
προϊόντα που παραδίδει στη δασική υπηρεσία για κάλυψη 
ατομικών αναγκών της παρ. 1 τα υπέρ Κ.Τ.Γ.Κ. και Δα¬ 
σών και Ο.Τ.Α. οριζόμενα ποσοστά στο άρθρο 7 του, πα¬ 
ρόντος. 

Άρθρο 9. 

Όροι παραχώρησης. 

1. Η εγγυητική επιστολή του άρθρου 5 του Δ/τος αυτού 
καταπίπτει υπέρ του Κ.Τ.Γ.Κ. και Δασών, αν η εκμετάλ¬ 
λευση του δάσους δεν έχει γίνει στη διάρκεια του χρόνου παρα¬ 
χώρησης και της παράτασής του, όπως περιγράφεται στο 
άρθρο 4. 

2. Η ανάθεση από τον Συνεταιρισμό δασικών εργασιών 
εκμετάλλευσης του δάσους σε τρίτους μη συνεταίρους, δεν 
επιτρέπεται. Η παράβαση του ανωτέρω όρου συνεπάγεται 
την κήρυξη του συνεταιρισμού ως εκπτώτου και την κατά¬ 
πτωση της εγγυητικής επιστολής καλής εκτέλεσης υπέρ του 
Κ.Τ.Γ.Κ. και Δασών. 

3. Η αξία δένδρων που προσημαίνονται από τη δασική 
υπηρεσία και δεν υλοτομούνται από τον Συνεταιρισμό, κα¬ 
θώς και η αξία του ξύλου που εγκαταλείπεται στον τόπο υλο¬ 
τομίας και είναι εμπορεύσιμο, καταλογίζεται από τη δασική 
υπηρεσία σε βάρος του Συνεταιρισμού. Η αξία αυτή προσ¬ 
διορίζεται με βάση την τιμή του πίνακα διατίμησης και κατα¬ 
τίθεται στο Δημόσιο Ταμείο ως πρόστιμο υπέρ του Ο.Τ.Α. 
στην περιφέρεια του οποίου βρίσκεται το δάσος. 

4. Οι Α.Δ.Σ. πραγματοποιούν την εκμετάλλευση του - 
δάσους, σύμφωνα με τις δασοτεχνικές οδηγίες και υπό τον 
έλεγχο της δασικής υπηρεσίας-και των οργάνων της. Γα 


προβλεπόμενα από τη δασική νομοθεσία πρόστιμα και κατα¬ 
λογισμοί γιά κακότεχνη εκτέλεση των σϋγκομιστικών εργα¬ 
σιών και, φθορά του-δάσους εφαρμόζονται ανάλογα. 

Άρθρο 10. 

Δάση Νομικών Προσώπων του Δημόσιου Τομέα. 

1. Οι διατάξεις του Δ/τός αυτού για τη διαδικασία, 
τις εγγυήσεις και τις λοιπές λεπτομέρειες παραχώρησης 
της εκμετάλλευσης ή ανάθεσης εργασιών συντήρησης και 
βελτίωσης, εφαρμόζονται ανάλογά και για τα δάση που ανή¬ 
κουν στα Νομικά Πρόσωπα τού Δημόσιου Τομέα, της παρ. 6 
του άρθρου 1 του Ν. 1256/1982. 

2. 0$ Συνεταιρισμός καταβάλλει στον ιδιοκτήτη του 
δάσους, το μίσθωμα που συμφωνείταί μεταξύ τους για κάθε 
κατηγορία δάσίκού προϊόντος και αναγράφεται στην από¬ 
φαση παραχώρησης της παρ. 1 του άρθρου 3. 

3. II εγκατάσταση του Συνεταιρισμού στο δάσος, το 
τμήμα ή την συστάδα για την εκμετάλλευση του ή την εκτέ¬ 
λεση εργασιών συντήρησης και βελτίωσης γίνεται από την 
Δασική Υπηρεσία, σύμφωνα μέ την πάρ. 3 τού άρθρου 3 
του Δ/τος αυτού κάι τις σχετικές διατάξεις του Ν.Δ. 86/79. 

4. Ο. δημόσιός δασικός φόρος που αντιστοιχεί κατά κατη¬ 
γορία δασικού προϊόντος μέ βάση τον πίνακα διάτιμήσεως 
και συνολικά για τις ποσότητες των δασικών ' προϊόντων 
που θα αποληφθούν, σύμφωνα με την απόφασή παραχώρησής 
και το συμφωνητικό μίσθωσης, καταβάλλεται στό Δήμόσιο 
Ταμείο, πριν την εγκατάσταση από τον ιδιοκτήτη του 
δάσους ή τον μισθωτή Συνεταιρισμού, ανάλογα με τήν συμ¬ 
φωνία.. 

■ Άρθρο Γΐί 

Εργασίες συντήρησης και βελτίωσης των δασών 

1. Με απόφαση του ΝομάρχήΆστερα. από πρόταση της 
δασικής- υπηρεσίας και σύμφωνα με το πρόγραμμά ή σχέ¬ 
διο εκμετάλλευσης του δάσους, είναι δυνατό να ανατίθενται 
εργασίες συντήρησης και βελτίωσης στους Αγροτικούς Δα¬ 
σικούς Συνεταιρισμούς. 

2. Ως εργασίες συντήρησης και βελτίωσής του δάσους, 
νοούνται οι κάθε μορφής, είδους και μεγέθους δασοτεχνικές 
επεμβάσεις που μπορούν να γίνουν με βάση τη δασοπονική 
επιστήμη και τεχνική στο δάσος, το τμήμα , την συστάδα ή 
και μέρος αυτών και θα συντελέσουν αποτελεσματικά στη 
διατήρηση, ανάπτυξη και βελτίωση (ποσοτική και ποιοτι¬ 
κή ) του δάσους και των ωφελειών που προέρχονται απ’ αυ¬ 
τό, όπως είναι η κλάδευση δασικών δένδρων, ο καθαρισμός 
του υπορόφου των δασών, η ^περιποίηση και καλλιέργεια των 
πυκνοφυτειών και νεοφυτειών, οι αραιώσεις κορμιδίων, η 
απομάκρυνση προσβληθέντων από ασθένεια δένδρων κ.λπ. 

3. Η αμοιβή του Συνεταιρισμού για την εκτέλεση των ερ- 
γασίιόν συντήρησης και βελτίωσης του δάσους καθορίζεται 
με την απόφαση του Νομάρχη της παρ. 1 του άρθρου αυτού 
και υπολογίζεται ή κατά ημερομίσθιο ή κατά μονάδά παρα- 
γόμενης εργασίας. Εφ’ όσον υπάρχει ειδική μελέτη εργασιών 
συντήρησης και βελτίωσης δάσους, η ανάθεση γίνεται με 
βάση τις τιμές του τιμολογίου της εγκεκριμένης μελέτης. 

4. Τα δασικά προϊόντα που θα παραχθούν από την διε¬ 
νέργεια των εργασιών συντήρησης και βελτίωσης του δά¬ 
σους, ανήκουν στον Συνεταιρισμό. 

5. Με βάση την απόφαση του Νομάρχη της παρ. 1 του 
άρθρου αυτού ο Α.Δ.Σ. οφείλει μέσα σε ένα μήνα από την 
κοινοποίηση της απόφασης να υπογράψει δήλωση αποδο¬ 
χής της ανάθεσης εργασιών της συντήρησης και βελτίωσης 
του δάσους. Η δήλωση αποδοχής υπογράφεται απο τον πρό¬ 
εδρό του συνεταιρισμού ή τον νόμιμο αναπληρωτή του. 

Για την καλή εκτέλεση των εργασιών και την τήρηση 
των όρων της απόφασης του Νομάρχη της παρ. 1 του πα¬ 
ρόντος άρθρου και του πριοτοκόλλού εγκατάστασής ο Συνε¬ 
ταιρισμός καταθέτει την εγγυητική επιστολή των Τραπεζών 
της παρ. 1 του άρθρου 5 που καλύπτει ποσοστο 5 °/ 0 επι 
της συνολικής υπολογιζομένης αμοιβής του. 

Άρθρο 12. 

Παρατίθεται κατωτέρω Παράρτημα το οποίο αποτελεί 
αναπόσπαστό μέρος του διατάγματος αυτού και έχει ως ακο¬ 
λούθως : 

ΠΑΡΑΡΤΗΜΑ 

ΣΥΜΦΩΝΗΤΙΚΟ 

Για την Παραχώρηση της Εκμετάλλευσης και την Ανά¬ 
θεση Εργασιών Συντήρησης και Βελτίωσης Δασών Νο¬ 
μικών Προσώπων του Δημοσίου Τομέα (Άρθ. 1 Παρ. 6 
του Ν. 1296/1982) 

Την. (ημερομηνία). 

Στ. (αναγράφεται ο τόπος) Ο (αναγράφεται το ο- 

νομ/μο του εκπροσωπούντος) τον ιδιοκτήτη του δάσους) 

και ο .\όμιμος εκπρόσωπος του 

Αγροτικού Δασικού Συνεταιρισμού (Α.Δ.Σ.). 

συμφωνούμε και αποδεχόμαστε τα κατωτέρω : 

1. Στον Αγροτικό Δασικό Συνεταιρισμό. 

.παραχωρείται η εκμετάλλευση του δάσους) 


.. (τμ.συστ. 

απόφαση. του Νομάρχου 


. και προβλέπεται να αποληφθούν ενδεικτικά 

.. σύμφωνα με τη διαχει¬ 
ριστική μελέτη του δάσους και το πρόγραμμα εκμετάλ¬ 
λευσης. 

2. Ο Α.Δ.Σ.. για την εγκατάστασή του 

στο δάσος (το τμήμα ή την συστάδα) θα προσκομίσει στη 
.: εγγυητική επιστολή για την εκτέ¬ 
λεση αξίας δρχ. .. 

3. Το μίσθωμα συμφωνείται να καταβληθεί από τον Α. 
Δ.Σ. στον (ιδιοκτήτη του δάσους) κατά κατηγορία δασικού 
προϊόντος : 

α) . 

β) . 

ϊ) . 


Το μίσθωμα θα καταβληθεί ως εξής : 


Ο Δημόσιος δασικός φόρος που αντιστοιχεί για κάθε κατη¬ 
γορία παραγομένου δασικού προϊόντος σύμφωνα με τον ι- 
σχύοντα πίνακα διατιμήσεως θα καταβληθεί από τον. 


4. Η έναρξη των εργασιών εκμετάλλευσης (και) συ¬ 
ντήρησης - βελτίωσης α γίνει με την εγκατάσταση του 

Α.Δ.Σ. στο δάσος και η περαίωσή τους μέσα σε. 

..από της εγκαταστάσεως, εκτός αν με από¬ 
φαση του Νομάρχου δοθεί παράταση. 

5. Η παραχώρηση της εκμετάλλευσης γίνεται σύμφωνα 

με το Π.Δ.. την απόφαση του Νομάρχη. 

.και ο Α.Δ.Σ. υπόκειται στις σχετικές διατάξεις 

της Δασικής Νομοθεσίας. , 

6. Οι εργασίες συντήρησης και βελτίωσης του δάσους συμ 
φωνείται ότι θα γίνουν σύμφωνα με την δασική επιστήμη 
και τεχνική και τις σχετικές προδιαγραφές της μελέτης. 

Η αμοιβή ανά μονάδα εργασίας ή επιφάνειας συμφωνεί- 
ται : 

«) . 

β) . 

Υ).;... 

7. Το παρόν συμφωνητικό υπογράφεται : 

Ιδιοκτήτης Αγρ. Δασ. Συν/σμός 

του Δάσους 

(υπογραφή) (υπογραφή) 

Ο Πρόεδρος Δ/Σ. 

Στον Αναπληρωτή Υπουργό Γεωργίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 11 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΑ- ΥΠΟΥΡΓΟΣ ΓΕΩΡΓΙΑΣ 

ΓΙΩΡΓΟΣ ΜΩΡΑ'ΓΤΗΧ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





































